એપલ કંપની જ્યારે આઇઓએસનું નવું વર્ઝન તૈયાર કરે ત્યારે તે એપલના આઇફોન, આઇપેડનાં લગભગ બધાં જ મોડેલ માટે તે ઉપલબ્ધ કરે છે. આઇઓએસના નવા વર્ઝનનો લાભ લેવા માટે આપણે નવો આઇફોન ખરીદવો ન પડે. તમે ૨૦૧૨માં લોન્ચ થયેલો આઇફોન-ફાઇવ હજી વાપરતા હો તો તેમાં પણ લેટેસ્ટ આઇઓએસ ૧૦ વર્ઝન ઇન્સ્ટોલ કરી શકો (હવે તો જોકે આઇઓએસ ૧૧ આવવાની તૈયારીમાં છે). તમારે ફક્ત તમારા આઇફોનના સેટિંગ્સમાં, જનરલ સેક્શનમાં, સોફ્ટવેર અપડેટ પર ક્લિક કરવાનું અને ફોનની ઓપરેટિંગ સિસ્ટમને અપગ્રેડ કરી લેવાની.